Gospićki športski savez

Urbroj: 38/2016.

Gospić, 2016.

Na temelju čl. 68. i 110. Statuta Gospićkog športskog saveza*,* Zakona o udrugama (*Narodne novine, broj: 74/14),* te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (*Narodne novine, broj: 26/15)* donosi:

ODLUKU

o načinu raspodjele raspoloživih sredstava iz Proračuna Gospićkog sportskog saveza namijenjenih financiranju projekata sportskih udruga za poticanje, promicanje i razvoj sporta u Gradu Gospiću

I.

Ovom Odlukom utvrđuje se način raspodjele sredstava namijenjenih financiranju projekata udruga u području razvoja sporta za 2016. godinu iz raspoloživih sredstava Gospićkog sportskog saveza, u ukupnom iznosu od 703.600,00kn, a koja su u proračunu Gospićkog sportskog saveza raspoređena u:

1. Trening, organiziranje i provođenje sustava domaćih i međunarodnih natjecanja
2. Sportska rekreacija građana

II.

Sredstva navedena u točkama 1., 2. raspodijeliti će se na temelju javnog natječaja za financiranje projekata udruga u području razvoja sporta u zajednici za 2016. godinu (u daljnjem tekstu: Natječaj) čiji je nositelj Gospićki sportski savezi u skladu s dokumentacijom za provedbu Natječaja koja je sastavni dio ove Odluke.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta,
4. obrasce za provedbu projekta i izvještavanje.

Obrasci za prijavu iz stavka 1. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Popis priloga koje je potrebno priložiti uz prijavu

Obrasci za provedbu projekta i izvještavanje iz stavka 1. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Grada Gospića

V.

Gospićki sportski savez nadležan je za provedbu postupka.

Sukladno Uputama za prijavitelje, Gospićki sportski savez će osnovati Komisiju za otvaranje prijava i provjeru propisanih uvjeta natječaja te provesti otvaranje zaprimljenih prijava.

Gospićki sportski savez osnovati će Povjerenstvo za ocjenjivanje/Stručnu radnu skupinu za procjenu zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva/Komisije za otvaranje prijava i provjeru propisanih uvjeta natječaja i Povjerenstva za ocjenjivanje/Stručnu radnu skupinu za procjenu zaprimljenih projektnih prijava radit će sukladno proceduri navedenoj u Uputama za prijavitelje i Poslovniku Gospićkog sportskog saveza.

Članove Komisije za otvaranje prijava i provjeru propisanih uvjeta natječaja i Povjerenstva za ocjenjivanje/Stručnu radnu skupinu za procjenu zaprimljenih projektnih prijava imenuje Izvršni odbor Gospićkog sportskog saveza.

VI.

Na temelju provedenog postupka ocjenjivanja projekata, Skupština Gospićkog sportskog saveza donosi Odluku o raspodjeli sredstava za financiranje projekata udruga u području razvoja sporta namijenjenih treningu, organiziranju i provođenju sustava domaćih i međunarodnih natjecanja kao i financiranju projekata sportskih udruga za poticanje, promicanje i razvoj sporta u Gradu Gospiću .

Na temelju Odluke iz stavka 1. ove točke Gospićki sportski savez će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Grada Gospića.

VIII.

Za provedbu ove Odluke zadužuje se Gospićki sportski savez.

IX.

Ova Odluka stupa na snagu danom donošenja.

 Predsjednik Gospićkog športskog saveza

 Anton Buneta